Wenners van Tiger Wheel & Tyre SA 4×4 and Outdoor Show-kaartjies aangewysDie Tiger Wheel & Tyre SA 4×4 and Outdoor Show is om die draai. (Foto: Verskaf) Twee gelukkige gesinne of groep vriende gaan die naweek gratis die Tiger Wheel & Tyre SA 4×4 and Outdoor Show by die Voortrekkermonument in die hartjie van Pretoria bywoon. Lehane Jacobs en Hannelie Haarhoff het elkeen ŉ dagbesoekerskaartjie vir ŉ gesin van vier na dié unieke fees gewen. Hulle gaan saam met talle ander avontuurlustiges die kans kry om tussen 2 en 4 September verskeie buitelewe-uitstallers wat van die nuutste kampeertoerusting, woonwaens en 4×4-produkte op die mark beskikbaar het, te besoek. Uitstallers is onder meer Tiger Wheel & Tyre, Conqueror, Pretoria Caravans, Wildog SA, 4×4 Megaworld, Sensation Boats & Caravans, Big John Clothing en Opposite Lock en alle uitstallings word ook aangebied soos wat dit werklik deur die koper gebruik sal word. Besoekers kan verder uitsien na ŉ potjiekoskompetisie, snuffelmark sowel as ŉ pretpark vir die kleingoed. Van die land se immergewilde Afrikaanse kunstenaars, onder wie Nicholis Louw, Arno Jordaan, Muller Brandt, Charné Grabie, Pieter Smith, Tian Nienaber, Skemer en Liza Brönner, sal ook sorg vir heerlike vermaak by die Hankook-verhoog. Dagbesoekerskaartjies is aanlyn deur Ticketpro of by www.4x4outdoorshow.co.za beskikbaar en kan ook by die hekke tydens die geleentheid gekoop word. Klik hier vir meer inligting oor kaartjiepryse. Uitstallers kan navrae aan [email protected] rig.